17. ΠΡΟΕΔΡΙΚΟΝ ΔΙΑΤΑΓΜΑ της 22/30 Οκτ. 1929 Περί περιορισμού της εις την Εφημερίδα της Κυβερνήσεως δημοσιευομένης ύλης. Άρθρ.1.- Από της ισχύος του παρόντος διατάγματος παύει η δια της Εφημερίδος της Κυβερνήσεως δημοσίευσις: 1) Των κατά τους οικείους νόμους περί δήμων και κοινοτήτων πράξεων περί διανομής των δημοτικών και κοινοτικών φόρων. 2) Των αποφάσεων των υπουργείων ή άλλων διοικητικών αρχών περί χορηγίας αδειών συλλογής εράνων, συστάσεως λαχειοφόρων αγορών, κλπ. 3) Των αποφάσεων περί καθορισμού της συνθέσεως του ημερησίου εδεσματολογίου του προσωπικού των φορτηγών ατμοπλοίων. 4) Των αποδεικτικών επιδόσεως πράξεων των συμβουλευτικών επιτροπών κεφαλαίου δια φορολογουμένους μουσουλμάνους αγνώστου διαμονής δια τον καθορισμόν της φορολογητέας περιουσίας. 5) Των πρωτοκόλλων καταστροφής εφθαρμένων κερματικών γραμματίων του Κράτους. 6) Των πράξεων των εποπτικών συμβουλίων και επιθεωρητών της δημοτικής εκπαιδεύσεως περί προσαυξήσεως και διαβαθμίσεως δημοδιδασκάλων. 7) Των αποφάσεων του προέδρου της αεροπορικής αμύνης περί αναθέσεως της διευθύνσεως των κτηματικών γραφείων εις διαφόρους υπαλλήλους. 8) Των διαταγμάτων περί ενεργείας στρατιωτικών και ναυτικών μετακινήσεων και τοποθετήσεων, περιλαμβανομένων και των της χωροφυλακής, αστυνομίας πόλεων και διευθύνσεως εμπορικού ναυτικού. 9) Των διακηρύξεων δημοπρασιών περί προμηθειών ή εργολαβιών παντός είδους κατασκευής, επισκευής, εκμισθώσεως κλπ. δημοσίων, λιμενικών, δημοτικών, κοινοτικών, εκκλησιαστικών ή μοναστηριακών έργων ή κτημάτων ή κτηνών, εάν το σύνολο του μεγίστου ή ελαχίστου ορίου της προσφοράς, το ετήσιον μίσθωμα, ή εν γένει το αντικείμενον των δημοπρασιών τούτων δεν υπερβαίνει την αξία των 100.000 δραχμών. 10) Των αποφάσεων «περί εγκρίσεως εσωτερικών κανονισμών διαφόρων νοσοκομείων ή άλλων φιλανθρωπικών ιδρυμάτων». 1.Η.ε.12-17 Εφημερίδα της Κυβερνήσεως Άρθρ.2.-Από της ισχύος του παρόντος διατάγματος θα δημοσιεύητοι περίληψις μόνον των κάτωθι σημειουμένων διαταγμάτων, πράξεων κλπ. αποφάσεων: 1) Των κατά τους κειμένους νόμους περί πανεπιστημίων, εθνικού Μετσοβίου πολυτεχνείου και ανωτάτης σχολής εμπορικών και οικονομικών επιστημών συνδημοσιευομένων μετά των διαταγμάτων διορισμού των καθηγητών, πράξεων των οικείων σχολών, περιοριζομένης της δημοσιεύσεως αυτών μόνον ως προς το αποτέλεσμα της κρίσεως και της προτάσεως των σχολών. 2) Των προκηρύξεων προς συγγραφήν διδακτικών βιβλίων μέσης ή δημοτικής εκπαιδεύσεως, των καθοριζουσών την ποσότητα και την οικονομίαν της ύλης των υπό κρίσιν υποβλητέων διδακτικών βιβλίων, δημοσιευομένης εφεξής μόνον της εγκριτικής αποφάσεως του υπουργού, των αναλυτικών περί τούτων προγραμμάτων κατατεθειμένων εις το Υπουργείον της Παιδείας. 3) Των εκθέσεων των υπό κρίσιν διδακτικών βιβλίων, δημοσιευομένης εφεξής μόνον της αποφάσεως του υπουργού περί των εγκρινομένων διδακτικών βιβλίων. 4) Των αποφάσεων των υπουργών, γενικών διοικητών και νομαρχών περί χορηγήσεως αδειών μεταλλευτικών ερευνών, παρατάσεως ή ανακλήσεως αυτών, περιοριζομένης εφεξής της δημοσιεύσεως αυτών μόνον εις τα απαραιτήτως ουσιώδη στοιχεία τούτων. 5) Των αποφάσεων περί επικηρύξεως ληστών και καθορισμού της αμοιβής δια την ανακάλυψιν αγνώστων δραστών ληστειών, δημοσιευομένου εφεξής μόνον του ονοματεπωνύμου των επικηρυσσομένων και του ποσού της αμοιβής. 6) Των αποφάσεων περί εγκρίσεως των φορτοεκφορτωτικών διαφόρων λιμένων, δημοσιευομένης εφεξής μόνον της εγκριτικής αποφάσεως του οικείου υπουργού, άνευ των λεπτομερών πινάκων, τιμολογίων κλπ. 7) Των αποφάσεων διαφόρων αρχών περί απαλλοτριώσεως ιδιωτικών ή δημοσίων εκτάσεων ή ανακλήσεως αυτών, περιοριζομένης εφεξής της δημοσιεύσεως αυτών μόνον εις τα ουσιώδη στοιχεία τούτων. 8) Των δηλοποιήσεων των νομαρχών περί αναθεωρήσεως των καταλόγων εκλογικών βιβλιαρίων δημοσιευομένης εφεξής περιλήψεως μόνον αυτών. 